****

**Norsk Redaktørforening vekker 4.14-skvadronen til live igjen!**

I 2013 opprettet Norsk Redaktørforening en redningsskvadron som skulle bidra til å få ned antall PFU-fellelser på punkt 4.14 i Vær Varsom-plakaten. Nå er det behov for ny kamp mot fellelser på manglende samtidig imøtegåelse. For dette er fortsatt – sammen med punkt 3.2 – selve verstingpunktet på brudd-statistikken til Pressens Faglige Utvalg.

Til sammen 48 klager og 16 fellelser er 4.14-fasiten i PFU så langt i 2021. Dermed ligger det an til et rekordhøyt antall 4.14-klager i inneværende år, og et antall fellelser som kan ende på omtrent samme nivå som i fjor. Da hadde PFU til sammen 55 klager til full behandling hvor retten til samtidig imøtegåelse ble vurdert av utvalget. Til sammen 24 av disse endte med fellelse.

**10 RÅD: SLIK UNNGÅR DU 4.14-FELLA**

1. Samtidig imøtegåelse gjelder faktiske opplysninger.
2. Den angrepne skal klart og tydelig bli presentert for de fullstendige beskyldningene.
3. Redaksjonen må anstrenge seg for å få den angrepne i tale.
4. Den angrepne må få rimelig tid til å svare.
5. Samtidig imøtegåelsesrett gjelder også bedrifter, offentlig etater og organisasjoner.
6. Det er den angrepne selv som har imøtegåelsesrett, ikke overordnede eller andre.
7. Anonymisering opphever sjelden imøtegåelsesretten.
8. Vær særlig på vakt mot uttalelser fra misfornøyde kunder, forsmådde ektefeller, oppsagte medarbeidere osv.
9. Imøtegåelsesretten gjelder i prinsippet alle journalistiske sjangre
10. Redaksjonen bør kunne dokumentere forsøkene å få den angrepne i tale.

I episode 10 av vår podkast «Hotline» er 4.14 tema. [Lytt her.](https://www.nored.no/Redaktoernyheter/Vi-maa-snakke-om-4.14-igjen)

**KLAGER HVOR PFU HAR ADRESSERT VVP 4.14** (saker markert med gult er også felt på punkt 3.2)

|  |  |  |  |  |  |
| --- | --- | --- | --- | --- | --- |
| **Sak** | **Redaksjon** | **Område** | **Sjanger** | **Konkl.** | **Merknader** |
| [2020-121](https://presse.no/pfu-sak/121-20/) | Saltenposten | Krim | Nyhet/komm. | Brudd |  |
| [2020-130](https://presse.no/pfu-sak/130-20/) | Dagbladet | Helse | Reportasje | Ikke br. |  |
| [2020-141a](https://presse.no/pfu-sak/141a-20/) | Finansavisen | Finans | Nyhet | Brudd | Samme som 141b |
| [2020-141b](https://presse.no/pfu-sak/141b-20/) | Finansavisen | Finans | Nyhet | Kritikk | Samme som 141a |
| [2020-205](https://presse.no/pfu-sak/sak-205-20/) | Helgelands Bl. | Næring/krim | Nyhet | Brudd | Ikke forsøkt innhentet |
| [2020-192](https://presse.no/pfu-sak/sak-192-20/) | Helgelands Bl. | Helse/forv. | Lederart. | Ikke br. | Meninger – ikke 4.14 |
| [2020-206](https://presse.no/pfu-sak/206-20/) | Laagendalsp. | Forvaltning | Nyhet | Ikke br | Ville ikke bli sitert |
| [2020-204](https://presse.no/pfu-sak/204-20/) | Aftenposten | Arbeidsliv | Nyhet | Ikke br. | God mulighet til s.i. |
| [2020-160](https://presse.no/pfu-sak/160-20/) | Kapital | Økonomi | Nyhet | Ikke br. | Gitt anledning til s.i. |
| [2020-186](https://presse.no/pfu-sak/186-20/) | Oppland Arb.bl. | Helse/justis | Nyhet | Brudd | Ikke gitt anledning |
| [2020-202](https://presse.no/pfu-sak/202-20/) | GD | Justis/helse | Nyhet | Brudd | Ikke gitt anledning |
| [2020-214](https://presse.no/pfu-sak/214-20/) | Nettavisen | Forv./justis | Nyhet | Brudd | Ikke fullstendig |
| [2020-198](https://presse.no/pfu-sak/54780/) | Vårt Land | Org. liv | Nyhet | Ikke br. | God anledning til s.i. |
| [2020-217](https://presse.no/pfu-sak/217-20/) | Rana Blad | Forvaltning | Nyhet | Ikke br. | Kjent sak – god tid |
| [2020-067](https://presse.no/pfu-sak/067-20/) | Adresseavisen | Justis | Nyhet | Ikke br. |  |
| [2020-250](https://presse.no/pfu-sak/250-20/) | Fagbladet | Arbeidsliv | Nyhet | Brudd | Ikke gitt anledning |
| [2020-223](https://presse.no/pfu-sak/223-20/) | Glåmdalen | Forvaltning | Nyhet | Ikke br. | Ikke utløst |
| [2020-252](https://presse.no/pfu-sak/252-20/) | Filter Nyheter | Næringsliv | Nyhet | Ikke br. | Tilstrekkelig tid |
| [2020-253](https://presse.no/pfu-sak/253-20/) | Halden Arb.bl. | Forvaltning | Nyhet | Ikke br. | Tidligere saksgang |
| [2020-220](https://presse.no/pfu-sak/220-20/) | Avisa Nordland | Forvaltning | Nyhet | Ikke br | Kjent sak – nok tid |
| [2020-011](https://presse.no/pfu-sak/011-21/) | NTB | Utenriks | Nyhet | Ikke br. | Kritikk mot myndigh. |
| [2020-257](https://presse.no/pfu-sak/257-20/) | Document | Media | Nyhet | Ikke br. | Tilsvar, ikke s.i. |
| [2020-032](https://presse.no/pfu-sak/032-21/) | Bodø Nu | Forvaltning | Nyhet | Brudd | Henv. Ikke nok |
| [2020-251](https://presse.no/pfu-sak/251-20/) | NRK | Forvaltning | Nyhet | Ikke br. | Samlet vurdering |
| [2020-249b](https://presse.no/pfu-sak/249b-20/) | Avisa Nordland | Foraltning | Nyhet | Ikke br. | Tilstrekkelig gjengitt |
| [2020-249a](https://presse.no/pfu-sak/249a-20/) | Avisa Nordland | Forvaltning | Nyhet | Brudd | Ikke henvist til s.i. |
| [2020-259](https://presse.no/pfu-sak/259-20/) | Faktisk.no | Forvaltning | Nyhet | Ikke br. | Tydelig imøtegåelse |
| [2020-228b](https://presse.no/pfu-sak/228b-20/) | Dalane Tidende | Politikk | Nyhet | Brudd | Ikke forsøkt innhentet |
| [2021-012](https://presse.no/pfu-sak/012-21/) | Lillesands-Posten | Skole | Nyhet | Brudd | Ikke forsøkt innhentet |
| [2021-007](https://presse.no/pfu-sak/007-21/) | Fredriksstad Blad | Barnevern | Nyhet | Ikke br. | Ikke identifisert |
| [2021-006](https://presse.no/pfu-sak/006-21/) | Sarpsborg Ar.bl. | Barnevern | Nyhet | Ikke br. | Ikke identifisert |
| [2021-002](https://presse.no/pfu-sak/002-21/) | Tønsbergs Blad | Forvaltning | Nyhet | Ikke br. | Løpende dekning |
| [2020-260](https://presse.no/pfu-sak/260-20/) | Finansavisen | Næringsliv | Nyhet | Ikke br. | God mulighet for s.i. |
| [2020-267](https://presse.no/pfu-sak/267-20/) | Kragerø Blad/Vm | Helse/justis | Nyhet | Ikke br. | S.i. via advokat |
| [2020-064](https://presse.no/pfu-sak/064-21/) | Saltenposten | Miljø | Nyhet | Brudd | Mengden påstander |
| [2021-010](https://presse.no/pfu-sak/010-21/) | NRK | Politikk | Nyhet | Brudd | Ikke forsøk på s.i. |
| [2020-236](https://presse.no/pfu-sak/236-20-ab/) | NRK | Forvaltning | Nyhet | Ikke br. | Konkret nok? |
| [2020-035](https://presse.no/pfu-sak/035-21/) | Advokatbladet | Justis | Nyhet | Ikke br. | Synspunkter |
| [2021-017](https://presse.no/pfu-sak/017-21/) | Sogn Avis | Næringsliv | Nyhet | Ikke br. | Tidligere omtale |
| [2021-028](https://presse.no/pfu-sak/028-21/) | Document | Politikk | Nyhet | Ikke br. | Gitt muligheten |
| [2021-013](https://presse.no/pfu-sak/013-21/) | Fædrelandsv. | Forvaltning | Nyhet | Ikke br. | Ikke sterke beskyldn. |
| [2021-102](https://presse.no/pfu-sak/102-21/) | Rana Blad | Justis | Nyhet | Brudd | Ikke kontaktet |
| [2021-093](https://nored.sharepoint.com/sites/NR-sekretariatet-NRFilserver/Delte%20dokumenter/NR%20Filserver/ARKIVET/600%20Medieetikk/4.14-skvadronen/2013-11-28%20-%204.14-saker%20sist%20PFU-filer) | Dagens Næringsl. | Næringsliv | Nyhet/leder | Ikke br. | Ikke sterke beskyldn. |
| [2021-088](https://presse.no/pfu-sak/088-21/) | NRK | Skole | Nyhet | Ikke br. | Mulighet ivaretatt |
| [2021-095](https://presse.no/pfu-sak/095-21/) | Agderposten | Næringsliv | Leder | Ikke br. | Ikke sterke beskyldn. |
| [2021-094](https://presse.no/pfu-sak/094-21/) | Fremover | Forvaltning | Nyhet | Ikke br. | Fikk komme til orde |
| [2021-073](https://presse.no/pfu-sak/073-21/) | Nordre | Næringsliv | Nyhet | Brudd | Ikke gitt mulighet |
| [2021-091](https://presse.no/pfu-sak/091-21/) | Nordlys | Arbeidsliv | Nyhet | Brudd | Gruppe-imøtegåelse |

Utdrag fra alle klagesaker med fellelse (og et par som gikk fri):

* Saltenposten – [sak 2020-121](https://presse.no/pfu-sak/121-20/) – «burde ha strukket seg lenger for å innhente klagers samtidige imøtegåelse».
* Finansavisen – [sak 2020-141a](https://presse.no/pfu-sak/141a-20/) – «skulle ha gitt klager adgang til samtidig imøtegåelse».
* Finansavisen – [sak 2020-141b](https://presse.no/pfu-sak/141b-20/) – ikke forelagt fullstendige påstander. (kritikk)
* Helgelands Blad – [sak 2020-205](https://presse.no/pfu-sak/sak-205-20/) – ikke forsøkt å innhente imøtegåelse.
* Oppland Arbeiderblad – [sak 2020-186](https://presse.no/pfu-sak/186-20/) – «en sterk beskyldning av faktisk art som klager ikke fikk imøtegå fullt ut i samme artikkel»
* Gudbrandsdølen Dagningen – [sak 2020-202](https://presse.no/pfu-sak/202-20/) – «Selv om anmeldelsen sprang ut av forhold som alt var kjent gjennom medieomtale, hvor også klager hadde fått komme til orde, innebar omtalen av anmeldelsen en formalisert beskyldning om lovbrudd som utløste klagers rett til samtidig imøtegåelse».
* Nettavisen – [sak 2020-214](https://presse.no/pfu-sak/214-20/) – «Slik utvalget ser det, er vinklingen på ham og koblingen til det tidligere justismordet så rammende at avisen skulle gjort mer for å forsikre seg om at han forsto hva slags kritikk som ville komme».
* Vårt Land – [sak 2020-198](https://presse.no/pfu-sak/54780/) – «Slik PFU ser det, fikk klager god anledning til å svare på kritikken mot Født Fri, og til å korrigere påstandene som fremkom i artikkelen». (fri)
* Fagbladet – [sak 2020-250](https://presse.no/pfu-sak/250-20/) – «I artikkelen fremsettes det en påstand om lovbrudd. Det er en sterk beskyldning av faktisk art som utløser rett til samtidig imøtegåelse. Slik utvalget ser det, kan ikke en enighetsprotokoll likestilles med en dom etter en rettslig prosess.»
* Glåmdalen – [sak 2020-223](https://presse.no/pfu-sak/223-20/) – «PFU kan heller ikke se at klager er utsatt for sterke beskyldninger av faktisk art og at klagers rett til samtidige imøtegåelse er utløst.» (fri)
* Bodø NU – [sak 2021-032](https://presse.no/pfu-sak/032-21/) – «Utvalget viser til tidligere uttalelser, og slår fast at det ikke er tilstrekkelig å lenke til tidligere publiseringer, selv om disse inneholder nødvendig imøtegåelse.»
* Avisa Nordland – [sak 2020-249a](https://presse.no/pfu-sak/249a-20/) – «Utvalget merker seg imidlertid at AN i artikkelen refererte til det tidligere omtalte varselet og innhold i dette, men uten at det her ble synliggjort at klager hadde avvist påstandene, jf. VVP 4.14.»
* Dalane Tidende – [sak 2020-228b](https://presse.no/pfu-sak/228b-20/) – «Når pressen publiserer sterke anklager av faktisk art, skal den som utsettes for anklagene, få muligheten til å imøtegå dem i samme publisering. At Haaland kom til orde i en senere artikkel, veier ikke opp for overtrampet.»
* Lillesands-Posten – [sak 2021-012](https://presse.no/pfu-sak/012-21/) – «Videre reagerer PFU på at én side i saken får komme til orde med så sterke påstander, uten at den andre siden er kontaktet.»
* Saltenposten – [sak 2021-064](https://presse.no/pfu-sak/064-21/) – «Det kan diskuteres hvor sterkt angrepet er, men mengden av konkrete påstander direkte rettet mot klager, gjør at PFU – utfra en rimelighetsvurdering – mener klager hadde rett til å forsvare seg i samme publisering».
* NRK – [sak 2021-010](https://presse.no/pfu-sak/010-21/) – «Etter utvalgets mening skulle redaksjonen ha sørget for at beskyldningen om at statsråden holdt relevant informasjon tilbake for Stortinget, ikke ble fremført uten at klager fikk mulighet til å ta til motmæle.»
* Rana Blad – [sak 2021-102](https://presse.no/pfu-sak/102-21/) – «Utvalget mener den anklagede bedriftslederen burde fått muligheten til å forsvare seg mot de påståtte forholdene. Slik utvalget ser det, ivaretok ikke bobestyrerens innberetning klagers krav på kontradiksjon.»
* Nordre – [sak 2021-073](https://presse.no/pfu-sak/073-21/) – «Etter utvalgets mening skulle redaksjonen ha sørget for at beskyldningene som kom frem i klagen fra Miljøvernforbundet, ikke ble publisert uten at klager fikk mulighet til å ta samtidig til motmæle.»
* Nordlys – [sak 2021-091](https://presse.no/pfu-sak/091-21/) – «Det kan være utfordrende å innhente samtidig imøtegåelse fra en gruppe ikke-navngitte personer, og kravet om samtidig imøtegåelse utløses heller ikke nødvendigvis hvis det er uklart hvem anklagene rettes mot. I dette tilfellet mener imidlertid utvalget det gjelder en tydelig definert gruppe som åpenbart rammes av de kraftige beskyldningene.»

Hvordan jobber din redaksjon med å få bukt med 4.14-fellelser? Har du tips om hvordan vi sammen kan jobbe for å redusere brudd på retten til samtidig imøtegåelse?

Ønsker du bistand i forbindelse med konkrete PFU-saker eller innspill til hvordan du øker kompetansen i redaksjonen på dette området?

Ta kontakt med oss i NR-sekretariatet:

Arne Jensen, generalsekretær – arne.jensen@nored.no - tlf 90 77 87 47

Reidun Kjelling Nybø, ass. generalsekretær – rkn@nored.no - tlf 91 10 55 11